คือโดนหมากัดแล้วหลังจากนั้นสัก1-2ชมรู้สึกปวดหัวทั้งๆที่ปกติปวดหัวจะเกิดจากนอนไม่ค่อยเยอะตื่นเช้าแต่ว่าวันนี้ตื่นสายอาจเป็นโรคพิษสุนับบ้าไหมคะคือหมาก็ฉีดวัคซีนเเต่ปีนี้ยังไม่ได้ฉีดพึ่งโทรตามให้ไปฉีดมีโอกาศเสี่ยงไหมค่ะก่อนหน้านี้ทางเราก็ได้ฉีดวัคซีนบาดทะยักไปแล้ว
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็มใน 1 เดือนอาการของโรคพิษสุนัขบ้าเช่นน้ำลายฟูมปาก กลัวน้ำ มีอาการทางระบบประสาททำให้กระวนกระวาย สับสน คลุ้มคลั่งและจะเสียชีิวิตในที่สุด ซึ่งอาการเหล่านี้มักจะไม่ปรากฏเร็วในหลักชั่วโมงค่ะ มักต้องใช้เวลาฟักตัวหลายสัปดาห์ขึ้นไปกว่าจะมีอาการ แต่ถ้ามีอาการแล้ว ยังไม่มีทางรักษานะคะหากเป็นสุนัขที่เลี้ยงเอง อาจใช้วิธีเฝ้าสังเกตอาการสุนัขไปก่อน หากสุนัขไม่มีอาการผิดปกติภายใน 3-4 วัน สุนัขก็ไม่น่าเป็นโรคพิษสุนัขบ้า ก็ให้สังเกตอาการไปต่ออีก 10 วันจนครบ 14 วัน หากสุนัขไม่ตาย แสดงว่าสุนัขไม่ได้เป็นโรคพิษสุนัขบ้าแนะนำพบแพทย์ใกล้บ้านเพื่อประเมินลักษณะแผลค่ะว่าต้องฉีดวัคซีนหรือไม่ ถ้าไม่เคยฉีดเลย ก็ต้องฉีดทั้งคอร์สให้ครบ 5 เข็ม ถ้าเคยฉีดมาแล้วก็จะเป็นแค่ฉีดกระตุ้นค่ะการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อตามที่แพทย์สั่ง และระวังการถูกสุนัขกัดซ้ำ